Арцём Уладзіміравіч Рахманаў

**Арцём Рахманаў** (нар. , ) — беларускі футбаліст, абаронца брэсцкага «Дынама».

## Клубная кар’ера 
Выхаванец школы футбольнага клуба «Мінск», гуляў за фарм-клуб «Мінск-2», а з 2008 года праходзіў у асноўны склад сталічнай каманды. За чатыры гады, аднак, не здолеў стаць трывалым іграком асновы.

У сакавіку 2013 года перайшоў у мазырскую «Славію». Замацаваўся ў асноўным складзе мазырскага клуба на пазіцыі цэнтральнага абаронцы, але не здолеў выратаваць яго ад вылету ў Першую лігу.

У студзені 2014 года перайшоў у гродзенскі «Нёман». У складзе гродзенскай каманды апынуўся на лаўцы запасных. У маі 2014 года ў сувязі з траўмай асноўнага цэнтральнага абаронцы Івана Садоўнічага займаў яго месца ў аснове. Пасля пераходу Садоўнічага ў канцы чэрвеня ў казахстанскі «Табол» на некаторы час стаў асноўным абаронцам, але неўзабаве зноў апынуўся на лаўцы. У кастрычніку 2014 года кантракт з «Нёманам» па ўзаемнай згодзе быў разарваны.

У лютым 2015 года падпісаў кантракт з чэмпіёнам Эстоніі — талінскай «Левадыяй». У студзені 2016 года праходзіў прагляд у казастанскім «Іртышы», але не падышоў. У сакавіку, пакінуўшы «Левадыю», падпісаў кантракт з малдаўскім «Мілсамі». Доўгі час быў асноўным абаронцам «Мілсамі», але ў пачатку 2017 года з-за траўмы страціў месца ў складзе. У маі 2017 года, незадоўга да заканчэння сезона, разарваў кантракт з малдаўскім клубам.

У ліпені 2017 года пасля прагляду падпісаў кантракт з адэскім «Чарнаморцам». Аднак, ужо ў верасні таго ж года пасля прыходу ў каманду новага трэнерскага штаба пакінуў «Чарнаморац».

У студзені 2018 года падпісаў кантракт з клубам другога дывізіёна Польшчы «Ракаў». Улетку таго ж года па заканчэнні кантракта пакінуў польскі клуб і ў ліпені вярнуўся ў Беларусь, стаўшы іграком «Іслачы». У складзе «Іслачы» стаў іграком стартавага складу.

У студзені 2019 года, пакінуўшы «Іслач», перайшоў у шведскі клуб «АФК Эскільстуна». У ліпені 2019 года разарваў кантракт са шведскім клубам і стаў трэніравацца з «Іслаччу». Неўзабаве зноў афіцыйна стаў іграком прысталічнага клуба і вярнуў месца асноўнага абаронцы.

У студзені 2020 года перайшоў у брэсцкі «Рух», дзе замацаваўся ў стартавым складзе. У сезоне 2021 быў капітанам каманды. У студзені 2022 года па заканчэнні кантракта пакінуў «Рух» і неўзабаве стаў іграком «Астаны», якой дапамог стаць чэмпіянам Казахстана. У студзені 2023 года па пагадненні бакоў разарваў кантракт з «Астаной».

У 2023 годзе заставаўся без клуба, выступаў у медыяфутболе. У студзені 2024 года стаў трэніравацца з брэсцкім «Дынама» і неўзабаве падпісаў кантракт з клубам.

## Міжнародная кар’ера 
У 2009—2012 гадах гуляў за моладзевую зборную Беларусі.

2 верасня 2021 года дэбютаваў у нацыянальнай зборнай Беларусі, правёўшы на полі ўсе 90 хвілін у адборачным матчы чэмпіянату свету 2022 супраць Чэхіі (0:1).

## Дасягненні 
*   Срэбраны прызёр чэмпіянату Эстоніі: 2015
*   Бронзавы прызёр чэмпіянату Малдовы: 2017
*   Чэмпіён Казахстана: 2022

## Статыстыка выступленняў 
## Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Мінск
Катэгорыя:Ігракі ФК Мінск-2
Катэгорыя:Ігракі ФК Славія Мазыр
Катэгорыя:Ігракі ФК Нёман Гродна
Катэгорыя:Ігракі ФК Левадыя Талін
Катэгорыя:Ігракі ФК Мілсамі
Катэгорыя:Ігракі ФК Чарнаморац Адэса
Катэгорыя:Ігракі ФК Ракаў Чэнстахова
Катэгорыя:Ігракі ФК Іслач
Катэгорыя:Ігракі ФК АФК Эскільстуна
Катэгорыя:Ігракі ФК Рух Брэст
Катэгорыя:Ігракі ФК Астана
Катэгорыя:Ігракі ФК Дынама Брэст